Neuvoston 17 päivänä marraskuuta 1995 vahvistama YHTEINEN KANTA (EY) N:o 28/95 neuvoston asetuksen (EY) N:o .../95 antamiseksi sisävesiliikenteen rakenteellisista parannuksista annetun asetuksen (ETY) N:o 1101/89 muuttamisesta



Virallinen lehti nro C 325 , 06/12/1995 s. 0001



Neuvoston 17 päivänä marraskuuta 1995 vahvistama YHTEINEN KANTA (EY) N:o 28/95 neuvoston asetuksen (EY) N:o . . ./95 antamiseksi sisävesiliikenteen rakenteellisista parannuksista annetun asetuksen (ETY) N:o 1101/89 muuttamisesta (95/C 325/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen (1), toimii yhteistyössä Euroopan parlamentin kanssa (2), ottaa huomioon talous- ja sosiaalikomitean lausunnon (3), sekä katsoo, että huhtikuun 27 päivänä 1989 annetussa neuvoston asetuksessa (ETY) N:o 1101/89 (4), luotiin järjestelmä sisävesiliikenteen rakenteelliseksi parantamiseksi säätämällä yhteisön tasolla yhteensovitetusta romutustoiminnasta, rakenteellisen ylikapasiteetin vähentäminen ja laivaston rakenneuudistuksen eteneminen on porrastettu ajallisesti; alan vaikean taloudellisen tilanteen vuoksi romutusrahastoille on tehty yhä enemmän uusia romutuskorvaushakemuksia, samanaikaisesti kun tarvittavat varat ovat rajalliset, ja tämän vuoksi jäsenvaltiot voisivat antaa mainittujen rahastojen käyttöön tilapäisesti lisävaroja; yhteisön rahoitus voisi vuonna 1995 täydentää näitä rahoitusosuuksia, määrärahat sisävesiliikenteen rakenteelliseen parantamiseen on kirjattu Euroopan yhteisöjen vuoden 1995 yleiseen talousarvioon sekä vahvistettu siinä, ja käynnissä olevaa romutustoimintaa olisi vahvistettava; tämän vuoksi olisi osoitettava näitä määrärahoja toimenpiteiden vahvistamisesta sisävesiliikenteen rakenteellisista parannuksista annetun neuvoston asetuksen (ETY) N:o 1101/89 panemiseksi täytäntöön 27 päivänä huhtikuuta 1989 annetun komission asetuksen (ETY) N:o 1102/89 (5) 8 artiklan 6 kohdassa tarkoitetulla odotuslistalla olevien alusten romutukseen, asetuksen (ETY) N:o 1101/89 5 artiklassa säädetty vastavuoroinen rahoitustuki on aiheellinen myös rahastojen varojen ja kulujen osalta, ja komission tehtävänä on varmistaa romutusrahastojen välisen yhteistoiminnan järjestäminen tämän asetuksen (ETY) N:o 1101/89 yhdenmukaisen soveltamisen edistämiseksi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1101/89 seuraavasti: 1) lisätään 3 artiklaan kohta seuraavasti: "4. Kaikki rahastot saavat - jäljempänä 4 artiklassa tarkoitetut maksut, - jäljempänä 8 artiklassa tarkoitetut erityiset maksut, - jäsenvaltioiden, joita asia koskee, mahdollisesti rahaston käyttöön antamat varat yhteisön tasolla järjestetyn romutustoiminnan rajoissa ja vahvistettavien yhdenmukaistettujen menettelyjen perusteella, - jäljempänä 4 a artiklassa tarkoitetun yhteisön tuen."; 2) lisätään 4 artiklan jälkeen artikla seuraavasti: "4 a artikla 1. Edellä 3 artiklassa tarkoitetut rahastot voivat vuonna 1995 saada yhteisön rahoitustukea. 2. Vuonna 1995 komissio jakaa Euroopan yhteisöjen yleiseen talousarvioon kirjatut summat saavutettavien tavoitteiden ja eri alustyyppien ja -luokkien mukaisesti, ja nämä summat myönnetään rahastoille yhteiselle odotuslistalle asianmukaisesti kirjattujen romutuskorvaushakemusten mukaisesti."; 3) korvataan 5 artiklan 2 kohdan toinen virke seuraavasti: "Tämä on aiheellista myös 3 artiklan 4 kohdassa tarkoitettujen rahastojen kaikkien kulujen ja varojen osalta, jotta voidaan varmistaa, että kaikkia liikenteen harjoittajia, joihin tätä asetusta sovelletaan, kohdellaan romutustoiminnassa tasapuolisesti riippumatta siitä, mihin rahastoon alus kuuluu."; 4) korvataan 10 artiklan 3 kohta seuraavasti: "3. Komissio valvoo, että romutusrahastot soveltavat tätä asetusta yhdenmukaisesti, ja varmistaa rahastojen välisen yhteistoiminnan järjestämisen.". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta Puheenjohtaja (1) EYVL N:o C 318, 29.11.1995, s. 11 (2) Lausunto annettu 13 päivänä syyskuuta 1995 (sitä ei ole vielä julkaistu Euroopan yhteisöjen virallisessa lehdessä) (3) Euroopan parlamentin lausunto annettu 10 päivänä lokakuuta 1995 (sitä ei ole vielä julkaistu Euroopan yhteisöjen virallisessa lehdessä), neuvoston yhteinen kanta vahvistettu . . . (sitä ei ole vielä julkaistu Euroopan yhteisöjen virallisessa lehdessä) ja Euroopan parlamentin päätös tehty . . . (sitä ei ole vielä julkaistu Euroopan yhteisöjen virallisessa lehdessä) (4) EYVL N:o L 116, 28.4.1989, s. 25, asetus sellaisena kuin se on viimeksi muutettuna asetuksella (EY) N:o 3314/94 (EYVL N:o L 350, 31.12.1994, s. 8) (5) EYVL N:o L 116, 28.4.1989, s. 30, asetus sellaisena kuin se on viimeksi muutettuna asetuksella (EY) N:o 3039/94 (EYVL N:o L 322, 15.12.1994, s. 11) NEUVOSTON PERUSTELUT I. JOHDANTO Komissio toimitti 16 päivänä kesäkuuta 1995 neuvostolle Euroopan yhteisön perustamissopimuksen 75 artiklan 1 kohtaan perustuvan ehdotuksen asetukseksi sisävesiliikenteen rakenteellisista parannuksista annetun asetuksen (ETY) N:o 1101/89 muutamisesta (1). Euroopan parlamentti antoi asiasta lausuntonsa 10 päivänä lokakuuta 1995 (2). Se ei ehdota mitään tarkistuksia komission ehdotukseen. Talous- ja sosiaalikomitea antoi lausuntonsa 13 päivänä syyskuuta 1995 (3). Neuvosto hyväksyi yhteisen kantansa Euroopan yhteisön perustamissopimuksen 189 c artiklan mukaisesti 17 päivänä marraskuuta 1995. II. EHDOTUKSEN TAVOITE Komission ehdotuksen tarkoituksena on luoda asianmukainen oikeudellinen perusta yhteisön talousarvion toteuttamiseksi sisävesiliikenteen rakenteellisten parannusten osalta. Siinä esitetään asetuksen (ETY) N:o 1101/89 muutoksella mahdollisuutta yhteisön rahoitustukeen kyseisten jäsenvaltioiden kansallisille romutusrahastoille. Romutustoiminnan tarkoituksena on merkittävällä tavalla vähentää noin 15 prosentiksi arvioitua kaluston rakenteellista ylikapasiteettia. Toisaalta ehdotus on osa komission ehdotuskokonaisuutta, joka koskee sisävesiliikenteen markkinajärjestelyjä ja josta neuvosto ei vielä ole tehnyt ratkaisua. III. YHTEISEN KANNAN ANALYYSI Neuvoston hyväksymä yhteinen kanta sisältää eräitä muutoksia komission alkuperäiseen ehdotukseen. Nämä muutokset johtuvat lähinnä kahdesta huomiosta: toisaalta neuvosto katsoi, että kyseisen alan erityispiirteet huomioon ottaen (yritysten pieni koko, kriisitilanne) yhteisön on aiheellista osoittaa solidaarisuutta yhteisön tuen muodossa. Toisaalta neuvosto halusi välttää tietyn kuljetusmuodon, tässä tapauksessa sisävesiliikenteen, suosimista muihin sellaisiin kuljetusmuotoihin nähden, jotka eivät ole koskaan saaneet tällaista tukea. Se siis katsoi, että näiden kahden seikan yhteensovittamiseksi on syytä pitää kiinni solidaarisuuden periaatteesta, mutta että samalla yhteisön tuki on rajoitettava ainoastaan vuotta 1995 koskevaksi. Näiden huomioiden johdosta asetuksen tekstiin tehtiin seuraavat muutokset: 1 artiklan 1 kohta Kolmanteen luetelmakohtaan tehtiin kolme muutosta. Ensiksi neuvosto lisäsi sanan "mahdollisesti" lauseeseen "jäsenvaltioiden rahaston käyttöön antamat varat" poistaakseen näiden romutusrahastoille antamen tuen pakollisen luonteen. Seuraavaksi neuvosto katsoi samassa luetelmakohdassa sopivaksi poistaa lauseen lopusta sanat "ja osallistumisen" sellaisten tapausten välttämiseksi, joissa jokin jäsenvaltio voitaisiin pakottaa rahoittamaan toisen jäsenvaltion laivastoon kuuluvan aluksen romuttaminen. Lopuksi neuvosto katsoi aiheelliseksi lisätä sanan "vahvistettavien" sanojen "yhdenmukaistettujen menettelyjen" eteen tuodakseen esille näiden menettelyjen täsmentämisen tarpeellisuuden. 1 artiklan 2 kohta Neuvosto päätti edellä mainituista syistä rajoittaa 1 alakohdassa romutusrahastojen mahdollisuutta saada yhteisön rahoitustukea ainoastaan vuotta 1995 koskevaksi, vaikka alkuperäisessä ehdotuksessa rahoitustuki koski ajanjaksoa 1995-1998. Seuraavaksi neuvosto johdonmukaisesti päätti poistaa 3 alakohdan rajoitettuaan 1 kohdassa tarkoitetun rahoitustuen vuotta 1995 koskevaksi, koska tämä 3 kohta käsitteli yhteisön rahoitustukeen liittyviä menettelyjä vuosiksi 1996-1998 (tätä määräystä koskeva johdanto-osan kappale poistettiin myös). 2 artikla Neuvosto päätti, että asetus tulee voimaan sinä päivänä, jolloin se julkaistaan Euroopan yhteisöjen virallisessa lehdessä, jotta yhteisön talousarvioon jo sisällytettyjä määrärahoja voitaisiin nopeasti käyttää. (1) Asiak. 8113/95 TRANS 91 (2) Ei vielä julkaistu EYVL:ssä (3) Ei vielä julkaistu EYVL:ssä